 நஞ்சு எழுத்து = நச்செழுத்துக்களாம்.  பொழிப்புரை உயிரளபெடையும், ஒற்றளபெடையும், மகரக் குறுக்கமும், ஆய்தக் குறுக்கமும் ஆகிய இவை நச்செழுத்துக்களாம்.  நஞ்செழுத்துக்கள் அசுபத்திற்கு ஆவன. 59. பொதுவெழுத் துத்தமிழ்ப் பொருந்துதல் சிறப்பே. (௫௯) பொது எழுத்து தமிழ் பொருந்துதல் சிறப்பே.  பவாநந்தர் உரை இஃது சிறப்புடைய எழுத்து இவை என்பது உணர்த்துகின்றது.   பதவுரை பொது எழுத்து தமிழ் பொருந்துதல் = வடமொழி தமிழிற் பொருந்துமாயின் பொது எழுத்தான் வரும் பதமே, சிறப்பு = சிறப்புடைத்து (அல்லன வருதல் அச்சிறப்புடையதன்று).  பொழிப்புரை வடமொழி தமிழிற் பொருந்துமாயின் பொதுவெழுத்தான் வரும் பதமே சிறப்புடைத்து; அல்லன வருதல் சிறப்புடைத்தன்று.